TU 
§ 4. In methodo naturali non salis sunt ponderandae, quae diversis e characleribns 
distinguuntur affinitates; quibus non rite aestimatis, facile nascuntur errores (i). 
Distinguamus quatuor diversos gradus. 
Quaeque familia internoscitur cbaractere, qui, ei tantum proprius, omnia cetera 
excludit primique gradus affinitatem constituit. Sunt deinde notae, quibus duae, 
rarius 1res, ejusdem sectionis familiae, ceteris omnibus exclusîs, jungunlur, e quibus 
secundi gradus affinitas enascitur. Primis et sequentibus alia organa paria, alia om- 
nino disparia. Observantur praeterea inter alleriiis sectionis familias plures ejusdem 
formae partes, quae vero sejuncta in aliis reperiuntur; bis affinitatem tertii intel- 
ligimus gradus. Quae praecedunt organis consentiunt, habitu autem externo saepius 
dissentiuntj alia denique simili facie, dissimilibus vero vix omnibus organis, quarti 
gradus affinitatem exhibent et in methodo naturali minime videntur pretii. 
Affinitates, quas laudavimus, quatuor in Lithodeaceis et Raninoideis conjunctae 
inveniuntur. Lithodeacea vel Lithodes et Lomis epimeris crustaceis suturis transversis 
divisis ac abdomine dilatato in feminis dextro et sinistré latere non symmetrico, clia- 
racteribus in illis tantum obviis, affinitate primi gradus junguntur. Lithodeacea deinde 
et Paguroidea pedibus feminarum spuriis singulum abdominis latus occupantibus; 
Lithodeacea et Galatheidea pedibus quintis in branchiarum cavitate reconditis, notis, 
quae, a ceteris Decapodibus alienae, in duabus tantum familiis adsunt, affinitate se- 
cundi gradus ligantur. Lithodibus porro ac Homolis e Dromiaceis quintae maxillae 
secundis ac tertiis articulis angustis, margine interno truncatis ultimisque valde pro- 
ductis, uti pluribus Astacinis et Anomalis; secundi, tertii et quarti pedes valde pro- 
ducti, aeque ac Inachis; abdomen spuriis pedibus extremis orbatum, sicuti omnibus 
Brachyuris (2); laudatis ergo plura communia, quae separatim aliis Decapodibus non 
desunt et affinitatem tertii gradus componunt. Lithodes denique et Majae facie sunt 
pares, omnibus vero organis dispares. 
Raninoidea pari modo quintis maxillis parallelis elongatis ab omnibus Oxystomati- 
bus distinguuntur. Raninoidea et Leucosidea pterygostomicis regionibus cum sterno 
junctisj utraque et Dorippae tboracis clypei inferiore margine cum sterno concreto 
a ceteris ejusdem sectionis separantur. Raninae et Homari affines sunt quintis maxil- 
lis 6-articulatis , secundis ac tertiis articulis distinctis, extremis abbreviatis; tertiis 
maxillis externa lacinia longiore media; quartis lacinia utraque profonde divisa; forlio- 
ribus mandibulis, palpis cartilagineis; epimeris tboracis clypei solidis ; apodemalibus 
transversim et separatim junctis ; canali sternali; abdomine denique symmetrico, quae 
omnia et in pluribus aliis Decapodibus sejuncta adsunt. Consentiunt tandem inter Ra- 
ninoidea et Hippidea forma tboracis pedumque anteriorum Notopus dorsipes Fabr. (tab. 
XXXV. fig. 5). et Albunea symnista: sed longe a Notopode distant Albunearum et quintae 
maxillae 5-articulatae, secundis ac tertiis articulis concretis-, hisce superiore latere 
cristatis, extremis linearibus valde productis; et tertiae maxillae externa lacinia 
media breviore; et mandibulae vix discernendae, palpis membranaceis; et internae 
antennae valde elongatae (externae in Notopode) et tboracis quintus annulus solutus; 
(1) Conf. de Candolle , Mémoire sur la famille des Légumineuses, Paris 1825. pag; 159. 
(2) Conf. Edwards 1. 1. Vol. II. pag. ISO. 
